Međutim, nasilniku žigosanje devojke nije bilo dovoljno nego joj je još slao poruke u kojima joj je pretio smrću, a njen otac tvrdi da je do krvi prebio i njegovu drugu ćerku.

"Dete mi je pod stresom. Danas uopšte nije išla u školu jer je i sinoć, nakon svega, dobila preteće poruke u kojima joj se preti smrću", rekao je otac tinejdžerke Adem Shala.

foto: Arif Sitnica/Zadarski list

"Policija je upoznata sa slučajem s obzirom na to da škola ništa ne preduzima. Taj dečko je već i pre bio problematičan. Jednom mi je pretukao drugu ćerku koja je sva krvava došla kući. Strašno je šta se sve u toj školi događa, a niko ništa ne preduzima. Ovo je napad na moju decu jer su pripadnici albanske manjine. Zato joj je i utisnuo to slovo 'U' i rekao kako se sad može hvaliti da je ustaša", rekao je uzrujani otac.

Pokušao da joj žigoše lice

Ispričao je kako je maloletni nasilnik njegovoj ćerki prvo rekao neka mu da 10 kuna ili će joj zapaliti jaknu.

Devojka mu je dala 10 kuna, ali joj je on ipak zapalio jaknu. Zatim je za vreme časa užarenim predmetom prvo na lice pokušao da joj utisne slovo 'U', ali je devojka to uspela da izbegne.

foto: Arif Sitnica/Zadarski list

Zatim joj je žigosao ruku, i to dva puta. Nasilnik je isti predmet utisnuo na vrat još jednom kolegi.

"Zapretili su joj da ne sme nikome ništa da kaže, pa je ona zbog straha ćutala. Ali kada su došli na fizičko, profesorka je primetila povrede. Namazala joj je rane i slučaj prijavila razrednoj", rekao je očajni otac 15-godišnjakinje.

Kurir.rs/ RTL

Foto: Arif Sitnica/Zadarski list

Kurir